काठमाडौं— चलचित्र क्षेत्रमा लामो समयदेखि योगदान पुर्‍याइरहेका १३ जना चलचित्रकर्मीलाई नेपाल सरकारले ‘चलचित्रकर्मी परिचयपत्र’ प्रदान गरेको छ । वरिष्ठता तथा चलचित्र क्षेत्रमा उनीहरुले पुर्‍याएको योगदानको कदर गर्दै चलचित्र विकास बोर्डको पहलमा उनीहरुलाई यस्तो कार्ड प्रदान गरिएको हो । सोमबार सञ्चार मन्त्रालयमा आयोजित एक समारोहमा सञ्चारमन्त्री शेरधन राईले वरिष्ठताको आधारमा चलचित्रकर्मीलाई उक्त कार्ड हस्तान्तरण गरेका हुन् ।
